CELEX: 22012D0192
Language: sk
Date: 2012-10-26 00:00:00
Title: Rozhodnutie Spoločného výboru EHP č. 192/2012 z  26. októbra 2012 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

24.1.2013   
            
            
               SK
            
            
               Úradný vestník Európskej únie
            
            
               L 21/39
            
         
      ROZHODNUTIE SPOLOČNÉHO VÝBORU EHP
   č. 192/2012
   z 26. októbra 2012,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 200/2012 z 8. marca 2012 týkajúce sa cieľa Únie, pokiaľ ide o zníženie výskytu Salmonella enteritidis a Salmonella typhimurium v kŕdľoch brojlerov, stanoveného v nariadení Európskeho parlamentu a Rady (ES) č. 2160/2003 (1), sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 233/2012 zo 16. marca 2012, ktorým sa vykonáva nariadenie Európskeho parlamentu a Rady (ES) č. 999/2001, pokiaľ ide o schválenie zmeneného a doplneného národného programu Dánska na kontrolu klusavky (2), sa má začleniť do Dohody o EHP.
            
         
               (3)
            
            
               Vykonávacie rozhodnutie Komisie 2011/825/EÚ z 8. decembra 2011, ktorým sa mení a dopĺňa rozhodnutie 2010/221/EÚ, pokiaľ ide o vnútroštátne opatrenia na zabránenie zavlečeniu určitých chorôb vodných živočíchov do častí Írska, Fínska a Švédska (3), sa má začleniť do Dohody o EHP.
            
         
               (4)
            
            
               Vykonávacie rozhodnutie Komisie 2012/111/EÚ z 10. februára 2012, ktorým sa mení a dopĺňa rozhodnutie 2007/453/ES, pokiaľ ide o štatút Dánska a Panamy (4) v súvislosti s BSE, sa má začleniť do Dohody o EHP.
            
         
               (5)
            
            
               Nariadením (EÚ) č. 200/2012 sa zrušuje nariadenie Komisie (ES) č. 646/2007 (5), ktoré sa začlenilo do Dohody o EHP, a preto je potrebné odkaz na toto nariadenie z Dohody o EHP vypustiť.
            
         
               (6)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa neuplatňujú na Lichtenštajnsko, pokiaľ uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako sa uvádza v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (7)
            
            
               Príloha I k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Kapitola I prílohy I k dohode o EHP sa mení a dopĺňa takto:
   
               1.
            
            
               V bode 94 (rozhodnutie Komisie 2010/221/ES) v časti 4.2 sa dopĺňa táto zarážka:
               
                           „—
                        
                        
                           
                              32011 D 0825: vykonávacie rozhodnutie Komisie 2011/825/EÚ z 8. decembra 2011 (Ú. v. EÚ L 328, 10.12.2011, s. 53).“
                        
                     
         
               2.
            
            
               Znenie bodu 47 [nariadenie Komisie (ES) č. 646/2007] v časti 7.2 sa vypúšťa.
            
         
               3.
            
            
               V bode 49 (rozhodnutie Komisie 2007/453/ES) v časti 7.2 sa dopĺňa táto zarážka:
               
                           „—
                        
                        
                           
                              32012 D 0111: vykonávacie rozhodnutie Komisie 2012/111/EÚ z 10. februára 2012 (Ú. v. EÚ L 50, 23.2.2012, s. 49).“
                        
                     
         
               4.
            
            
               Za bod 56 [vykonávacie nariadenie Komisie (EÚ) č. 931/2011] v časti 7.2 sa vkladajú tieto body:
               
                           „57.
                        
                        
                           
                              32012 R 0200: nariadenie Komisie (EÚ) č. 200/2012 z 8. marca 2012 týkajúce sa cieľa Únie, pokiaľ ide o zníženie výskytu Salmonella enteritidis a Salmonella typhimurium v kŕdľoch brojlerov, stanoveného v nariadení Európskeho parlamentu a Rady (ES) č. 2160/2003 (Ú. v. EÚ L 71, 9.3.2012, s. 31).
                        
                     
                           58.
                        
                        
                           
                              32012 R 0233: vykonávacie nariadenie Komisie (EÚ) č. 233/2012 zo 16. marca 2012, ktorým sa vykonáva nariadenie Európskeho parlamentu a Rady (ES) č. 999/2001, pokiaľ ide o schválenie zmeneného a doplneného národného programu Dánska na kontrolu klusavky (Ú. v. EÚ L 78, 17.3.2012, s. 13).“
                        
                     
         Článok 2
   Znenie nariadenia (EÚ) č. 200/2012, vykonávacieho nariadenia (EÚ) č. 233/2012 a vykonávacích rozhodnutí 2011/825/EÚ a 2012/111/EÚ v islandskom a nórskom jazyku, ktoré sa uverejnení v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 26. októbra 2012
      
         
            Za Spoločný výbor EHP
         
         
            predseda
         
         Atle LEIKVOLL
         
      
   
   
      (1)  Ú. v. EÚ L 71, 9.3.2012, s. 31.
   
      (2)  Ú. v. EÚ L 78, 17.3.2012, s. 13.
   
      (3)  Ú. v. EÚ L 328, 10.12.2011, s. 53.
   
      (4)  Ú. v. EÚ L 50, 23.2.2012, s. 49.
   
      (5)  Ú. v. EÚ L 151, 13.6.2007, s. 21.
   
      (6)  Ústavnoprávne požiadavky neboli oznámené.